Anneli Ott

Anneli Ott (født 2. mai 1976 i Tartu) er en estisk politiker som representerer Det estiske senterpartiet.

Hun har vært kommunepolitiker i hjembyen Võru, der hun har vært både borgermester/ordfører og byrådsleder, først som sosialdemokrat. Hun meldte seg inn i Det estiske senterpartiet i 2011.

I 2015 ble hun valgt inn i Estlands riksdag. I november 2020 ble hun minister for offentlig forvaltning ved en rokade i Jüri Ratas’ andre regjering. Regjeringen gikk av i januar 2021. Deretter ble Ott utnevnt til kulturminister i Kaja Kallas’ regjering. Ott ble kritisert for ikke å ha vaksinert seg mot koronaviruset, noe som gikk ut over hennes embedsførsel som kulturminister. Ott mente at regjeringens smittevernsstrategi under koronapandemien var unødig inngripende og gikk av som kulturminister i november 2021, etter å ha tatt sin første vaksinedose.

Hun er utdannet grunnskolelærer med idrettsfag som hovedfag.

Referanser 

Estiske politikere
Personer fra Tartu